पहला ODI 40 रन से जीता; मारुफा अख्तर ने झटके 4 विकेट
बांग्लादेश विमेंस टीम ने भारतीय टीम को तीन मैच की वनडे सीरीज के पहले मैच में 40 रन से हरा दिया है। बांग्लादेश विमेंस टीम की भारत के खिलाफ वनडे में यह पहली जीत है। बांग्लादेश सीरीज में 1-0 की बढ़त बना लिया है। तीनIndia vs Bangladesh Women's 1st ODI. IND Loses To BAN.
बांग्लादेश विमेंस टीम ने भारतीय टीम को तीन मैच की वनडे सीरीज के पहले मैच में 40 रन से हरा दिया है। वनडे क्रिकेट में बांग्लादेश विमेंस टीम की भारत के खिलाफ यह पहली जीत है। बता दें विमेंस वनडे क्रिकेट में भारत और बांग्लादेश के बीच यह छठवां मुकाबला था। इससे पहले खेले गया पांच मैचों में भारत को जीत मिली थी।
बांग्लादेश ने सीरीज में 1-0 की बढ़त बना ली है। तीन मैच की वनडे सीरीज का पहला मुकाबला मीरपुर में खेला गया। बारिश से बाधित यह मैच 44-44 ओवर का कर दिया गया था। भारत ने टॉस जीतकर पहले गेंदबाजी करने का फैसला किया।
बांग्लादेश की टीम पहले बल्लेबाजी करते हुए 43 ओवर में 152 रन पर ऑल आउट हो गई थी। इसके जवाब में भारतीय टीम 35.5 ओवर में 113 रन ही बना पाई और डकवर्थ लुईस नियम के तहत 40 रन से मैच हार गई। बांग्लादेश के लिए मारुफा अख्तर ने चार विकेट लिए। मारुफा को प्लेयर ऑफ द मैच चुना गया।
कप्तान सुल्ताना ने 39 रन की पारी खेली
बांग्लादेश की ओर से सबसे ज्यादा 39 रन कप्तान निगार सुल्ताना ने बनाए। वहीं फरगना हक ने 27 रन की पारी खेली। भारत के लिए पहला वनडे मुकाबला खेल रहीं अमनजोत कौर ने चार विकेट लिए। देविका वैद्य को दो और दीप्ति शर्मा को एक विकेट मिला।
राबिया खान को तीन विकेट मिले
भारत के लिए सबसे बड़ी पारी दीप्ति शर्मा ने खेली। उन्होंने 40 बॉल में 20 रन बनाए। अमनजोत कौर और यास्तिका भाटिया ने 15-15 रनों की पारी खेली। बांग्लादेश के लिए मारुफा के अलावा राबिया खान को तीन विकेट मिले। नाहिदा अख्तर और सुल्ताना खातून ने एक-एक विकेट झटके। सीरीज का दूसरा मुकाबला 19 जुलाई को मीरपुर में ही खेला जाएगा।
